Berlingske Tidende, 1768-10-10
London, den 27de Septbr. Da Kongen af Danmark den 23de sidstl. efter skeete Jndbyelse indfandt Sig udi Lord=Majorens Huus her i Staden, blev Hs. M. der imodtaget af endeel Deputerede i Ceremonie=Klæder, og indført i den store Sahl, hvor da Stadens Advocat, i Secretairens Fraværelse, holdt følgende Tale til Hs. Majestæt: "Allerdurchl. Fyrste. Denne Stads LordMajor, Bisiddere og Raad bede underdanigst om Tilladelse, at betegne deres Erkiendtlighed for C. Msts. meget forbindtlige Godvillighed, at ville beære dem med Sin Nærværelse i deres fornemmeste Magistrats=Persons Huus. Den nær Forbindelse, som saa lykkelig foreener C. M. med vores allern. Konge, føder Høyagtelse og Ærbødighed hos alle troe Undersaatter; dog har Deres Msts. Venlighed og andre K. Dyder, som, imedens De have opholdt sig iblant os, have saa tydelig fremskinnet, paa en besynderlig Maade indtaget Borgerskabet i Staden London, som med Forundring har betragtet Deres ugemeene og brændende Lys til Videnskaberne, og Deres utrættelige Attraae, ved Reyser og Efterforskninger at erlange dem. De tvivle og ikke paa, at jo alle C. Majests. Lande skulle, længe efter denne Tid, deraf nyde og erkiende de lykkeligste Virkninger. - Tillade os, ivrigen at ønske, at Deres Msts. Personlige Forbindelse med vores elskede Monark, maa i Almindelig hed tiene til at vedligeholde og æviggiøre det Venskab, som for den Protestantiske Religion er saa væsentligt, og saa tienligt til at forøge den Brittiske og Danske Nationers Magt, Velfærd og Nytte, og at Staden London maa i Besynderlighed beæres med Deres Msts. Agt og gunstige Jhukommelse." - Kongen besvarede denne Tale paa Dansk, hvilket Svar, med Hs. Msts. Bevilling, blev oversat af Hr. Paterson. Det lyder saaledes: "Messieurs, Jeg er Eder høyst forbunden for Eders forbindtlige Udtrykke mig angaaende. Jeg beder Eder, derfor at antage min oprigtige Taksigelse, og at være fuldkommen forvisset om, at jeg vil aldrig glemme den Tilbøyelighed, som den Brittiske Nation har beviist mig, men stedse være villig, at betee min Erkiendtlighed imod den, og i sær imod Dem, Messieurs, og imod denne store florerende Stad, som De regiære." - Da Maaltidet var anrettet, blev Hs. M. af Deputationen indført i den ægyptiske Sahl, hvor 3de prægtig serverede Taffeler stode, hvert paa 70 Fod. Hs. M. gik Sahlen. rund om, for derved at give Damerne paa Galleriet Leylighed til at see Hs. K. Person nær ved; tog dernest Sæde aa en Stats-Stoel, ved den øverste Ende af Sahlen. Over Maaltidet blev drukket 1) Kongens, 2) Dronningens, Printsens af Wallis og den K. Families, 3) Kongens af Danmark og Norge, 4) Dronningens og den K. Families af Danmark, deres Skaaler, dernæst 5) paa Danmarkes og Norges Velfærd, alt under Trompeters Lyd; hvorpaa Hs. K. M. behagede at drikke 1) paa den Brittiske Nations og 2) paa Staden Londons Velgaaende. Hs. M. betegnede til Hr. Paterson Sin Forundring over denne Sahls Størrelse, Maaltidets Pragt, den fortreffelige Musie, og overden gode Orden, som herskede i alle Ting. Kl. 8 Aften drog Hs. M. tilbage til St. James, da baade Lord=Majorens Huus, og de fornemmeste Gader vare illuminerede. - Den 24de begav sig Kongen af Danmark, de 2 Printser af Sachsen Gotha, og mange Herrer af første Rang til Richmond, hvor vores Konge lod dem beværte med en prægtig Collation; hvorefter i Palladsets Have blev afbrændt et Fyrværkerie. - Den 25de bivaanede Hs. M. Gudstienesten i det Danske Capel her, og spisede til Middags offentlig paa St. James. - Den 26de besaae Hs. M. Børsen, den K. Bank, og andre offentlige Bygninger her i Staden; gav derefter Lord=Majoren, som ligger syg, en Besøgelse. - De 2de Printser af Sachsen Gotha ere i Gaar reyste herfra hiem af Tydskland. - Hertugen af Cumberland er den 1ste hujus anlanget til Port Mahon.